CELEX: 31982R2124
Language: el
Date: 1982-07-29 00:00:00
Title: Κανονισμός (EOK) αριθ. 2124/82 τής Επιτροπής τής 29ης Ιουλίου 1982 περί τροποποιήσεως τού κανονισμού (EOK) αριθ. 2102/75 περί καθορισμού τής ποσότητας πατατών πού είναι αναγκαία γιά τήν παραγωγή ενός τόνου αμύλου

Avis juridique important

|

31982R2124

Κανονισμός (EOK) αριθ. 2124/82 τής Επιτροπής τής 29ης Ιουλίου 1982 περί τροποποιήσεως τού κανονισμού (EOK) αριθ. 2102/75 περί καθορισμού τής ποσότητας πατατών πού είναι αναγκαία γιά τήν παραγωγή ενός τόνου αμύλου  

Επίσημη Εφημερίδα αριθ. L 223 της 31/07/1982 σ. 0062 - 0066

***** ΚΑΝΟΝΙΣΜΟΣ (ΕΟΚ) αριθ. 2124/82 ΤΗΣ ΕΠΙΤΡΟΠΗΣ  της 29ης Ιουλίου 1982  περί τροποποιήσεως του κανονισμού (ΕΟΚ) αριθ. 2102/75 περί καθορισμού της ποσότητας πατατών που είναι αναγκαία για την παραγωγή ενός τόνου αμύλου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1451/82 (2),  τον κανονισμό (ΕΟΚ) αριθ. 2742/75 του Συμβουλίου της 29ης Οκτωβρίου 1975 περί επιστροφών κατά την παραγωγή στους τομείς των σιτηρών και της όρυζας (3), όπως τροποποιήθηκε τελευταία από τον κανονισμό (ΕΟΚ) αριθ. 1460/82 (4), και ιδίως το άρθρο 8 αυτού,  Εκτιμώντας:  ότι οι πραγματοποιούμενες κατά τα τελευταία έτη πρόοδοι καθιστούν δυνατό έναν ακριβέστερο προσδιορισμό της περιεκτικότητας σε άμυλο της πατάτας· ότι πρέπει, κατά συνέπεια, να συμπληρωθεί, δια της καταρτίσεως λεπτομερέστερων τιμοκαταλόγων, το παράρτημα του κανονισμού (ΕΟΚ) αριθ. 2102/75 (5) της Επιτροπής, όπως τροποποιήθηκε τελευταία από τον κανονισμό (ΕΟΚ) αριθ. 2190/81 (6)·  ότι οι πρόσφατες τεχνολογικές εξελίξεις που πραγματοποιήθηκαν στην παραγωγή του αμύλου οδήγησαν στη χρησιμοποίηση λιγότερων ποσοτήτων πατατών ανά τόνο αμύλου· ότι πρέπει να ληφθεί αυτό υπόψη στη στήλη 3 του παραρτήματος του ανωτέρω κανονισμού (ΕΟΚ) αριθ. 2102/75·  ότι η επιστροφή στην παραγωγή, που αναφέρεται στο άρθρο 2 του κανονισμού (ΕΟΚ) αριθ. 2742/75, καθώς και το ποσό κατά το οποίο πρέπει αυτή να αυξηθεί κατά τους όρους του άρθρου 3 του ίδιου κανονισμού, τροποποιούνται από την 1η Αυγούστου 1982·  ότι οι τροποποιήσεις αυτές πρέπει να ανταποκρίνονται στα ποσά που αναφέρονται στις στήλες 4, 5 και 6 του εν λόγω παραρτήματος ·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα του κανονισμού (ΕΟΚ) αριθ. 2102/75 αντικαθίσταται από το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την 1η Αυγούστου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 29 Ιουλίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 164 της 14. 6. 1982, σ. 1.  (3) ΕΕ αριθ. L 281 της 1. 11. 1975, σ. 57.  (4) ΕΕ αριθ. L 164 της 14. 6. 1982, σ. 25.  (5) ΕΕ αριθ. L 214 της 12. 8. 1975, σ. 9.  (6) ΕΕ αριθ. L 213 της 21. 8. 1981, σ. 16.